b'\n_START_ARTICLE_\nSr\xc4\x91an \xc5\xa0aper\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je 1958. godine u Beogradu, poha\xc4\x91ao je osnovnu \xc5\xa1kolu \xe2\x80\x9cSveti Sava\xe2\x80\x9d i Osmu beogradsku gimnaziju, sada poznatu kao Tre\xc4\x87a beogradska gimnazija. Njegov otac Radomir \xc5\xa0aper bio je profesor i prodekan na Tehnolo\xc5\xa1ko-metalur\xc5\xa1kom fakultetu Sveu\xc4\x8dili\xc5\xa1ta u Beogradu, reprezentativac Jugoslavenske ko\xc5\xa1arka\xc5\xa1ke reprezentacije i istaknuti \xc5\xa1portski radnik. Majka Ljiljana zavr\xc5\xa1ila je Filozofski fakultet Sveu\xc4\x8dili\xc5\xa1ta u Beogradu poslije \xc4\x8dega je radila kao profesorica povijesti u beogradskoj O\xc5\xa0 \xe2\x80\x9eVuk Karad\xc5\xbei\xc4\x87\xe2\x80\x9c gdje je od 1980. do 1990. godine bila i ravnateljica. Ljiljana je bila i predsjednica Povijesnog dru\xc5\xa1tva Beograda, kao i \xc4\x8dlan Povijesnog dru\xc5\xa1tva Srbije._NEWLINE_Povodom dvadeset godina od smrti Radomira \xc5\xa0apera odr\xc5\xbean je prvi turnir na kojem se nalazilo njegovo ime, na kojem su se primjenjivala neka inovativna pravila ko\xc5\xa1arke, za \xc5\xa1to je zagovarao Radomir \xc5\xa0aper (mje\xc5\xa1oviti mu\xc5\xa1ki timovi, razli\xc4\x8diti bodovi, trajanje utakmice). Organizatori turnira bili su Sportski centar "Radivoj Kora\xc4\x87" i ko\xc5\xa1arka\xc5\xa1ki klubovi OKK Beograd i \xc5\xbdKK Radivoj Kora\xc4\x87, dok je pehar s imenom Radomir \xc5\xa0aper dobitniku istoimenog turnira dodijelio Sr\xc4\x91an \xc5\xa0aper, sin Radomira \xc5\xa0apera._NEWLINE_Po zavr\xc5\xa1enoj gimnaziji \xc5\xa0aper upisuje Medicinski fakultet, ali unato\xc4\x8d uspje\xc5\xa1nom po\xc4\x8detku studija, odlu\xc4\x8duje ih napustiti kako bi pre\xc5\xa1ao na Fakultet dramskih umjetnosti u Beogradu, gdje je diplomirao na katedri za filmsko i televizijsko redateljstvo.\n_START_SECTION_\nIdoli\n_START_PARAGRAPH_\n_NEWLINE_Tijekom studija na Medicinskom fakultetu, Sr\xc4\x91an \xc5\xa0aper upoznaje Neboj\xc5\xa1u Krsti\xc4\x87a, i 1979. godine dvojica prijatelja zajedno s Vladom Divljanom osnivaju sastav \xe2\x80\x9cVIS Idoli\xe2\x80\x9d. Ovaj sastav kasnije postaje jedan od glavnih predstavnika novog vala i jedan od najpopularnijih sastava u biv\xc5\xa1oj Jugoslaviji ._NEWLINE_\xe2\x80\x9cVIS Idoli\xe2\x80\x9d su \xe2\x80\x9cslu\xc5\xbebeno\xe2\x80\x9d osnovani 1. o\xc5\xbeujka 1980. godine na probi sastava. Njihove pjesme \xe2\x80\x9cRetko te vi\xc4\x91am sa devojkama\xe2\x80\x9d i \xe2\x80\x9cPomo\xc4\x87, pomo\xc4\x87\xe2\x80\x9d pojavile su se mjesec dana kasnije na prvom singlu koji je iza\xc5\xa1ao u travanjskom broju tada popularnog magazina \xe2\x80\x9cVidici\xe2\x80\x9d. _NEWLINE_Idoli zatim izdaju legendarni singl \xe2\x80\x9cMalj\xc4\x8diki\xe2\x80\x9d s novom ina\xc4\x8dicom pjesme \xe2\x80\x9cRetko te vi\xc4\x91am sa devojkama\xe2\x80\x9d. Spot za pjesmu \xe2\x80\x9cMalj\xc4\x8diki\xe2\x80\x9d je prvi put emitiran u novogodi\xc5\xa1njoj no\xc4\x87i 1981. godine u emisiji \xe2\x80\x9cRokenroler\xe2\x80\x9d. Ubrzo je ova pjesma, u to vrijeme kontroverzna, postala hit u cijeloj Jugoslaviji, a singl izdanje se na\xc5\xa1lo na svim prvim mjestima top-ljestvica i bilo je progla\xc5\xa1eno singlom godine od strane kriti\xc4\x8dara._NEWLINE_Prvi slu\xc5\xbebeni album (zapravo mini LP) \xe2\x80\x9cIdola\xe2\x80\x9d pojavio se pod jednostavnim nazivom "VIS Idoli". Na njemu su se, pored \xc5\xa1est novih pjesama, na\xc5\xa1le i dvije bonus pjesme \xe2\x80\x9cRetko te vi\xc4\x91am sa devojkama\xe2\x80\x9d i \xe2\x80\x9cMalj\xc4\x8diki\xe2\x80\x9d. Nove pjesme na albumu "Dok dobuje ki\xc5\xa1a (u ritmu tam-tama)", "Za\xc5\xa1to su danas devojke ljute", "Ime da da", "Malena", "Devojko mala" (Darka Kralji\xc4\x87a) i "Hajde!" (pjesma koju je izvorno izvodio Chuck Berry), donose sastavu jo\xc5\xa1 ve\xc4\x87u popularnost._NEWLINE_Sljede\xc4\x87i album iz 1982. godine "Odbrana i poslednji dani", dobio je naziv po istoimenom romanu Borislava Peki\xc4\x87a. Po ocjeni glazbenih kriti\xc4\x8dara, progla\xc5\xa1en je najboljim albumom \xe2\x80\x9882. godine i najboljim albumom YU rocka u 20. stolje\xc4\x87u. Za tako pozitivnu percepciju zaslu\xc5\xbene su sljede\xc4\x87e pjesme: "Kenozoik", "Poslednji dani", \xe2\x80\x9cMoja si\xe2\x80\x9d, \xe2\x80\x9cSenke su druga\xc4\x8dije\xe2\x80\x9d, \xe2\x80\x9cNemo\xe2\x80\x9d, \xe2\x80\x9cNebeska tema\xe2\x80\x9d, "Rusija", "Igrale se delije", \xe2\x80\x9cJedina\xe2\x80\x9d, \xe2\x80\x9cOdbrana\xe2\x80\x9d, \xe2\x80\x9cGdje si sad, cica maco\xe2\x80\x9d, \xe2\x80\x9cGlavna ptica\xe2\x80\x9d i \xe2\x80\x9cHajde sanjaj me, sanjaj\xe2\x80\x9d._NEWLINE_\xe2\x80\x9cVIS Idoli\xe2\x80\x9d svoj tre\xc4\x87i album objavljuju sljede\xc4\x87e, 1983. godine, pod nazivom "\xc4\x8cokolada". Pjesme koje su se na\xc5\xa1le na ovom albumu su "\xc4\x8cokolada", \xe2\x80\x9cRadostan dan\xe2\x80\x9d, \xe2\x80\x9cTiho, tiho\xe2\x80\x9d, \xe2\x80\x9cBambina\xe2\x80\x9d, \xe2\x80\x9cJa sam tu\xe2\x80\x9d, "Stranac u no\xc4\x87i", "Soda boj", "Vetar i zastave", \xe2\x80\x9cU gradu bez sna\xe2\x80\x9d i \xe2\x80\x9cUdri bogata\xc5\xa1a\xe2\x80\x9d. _NEWLINE_Prodano je vi\xc5\xa1e od 350 tisu\xc4\x87a nosa\xc4\x8da zvuka, \xc5\xa1to \xc4\x8dini ovaj album, uz album \xe2\x80\x9cMrtva priroda\xe2\x80\x9d Riblje \xc4\x8dorbe, najprodavanijim rock albumom u Jugoslaviji do tada._NEWLINE_Posljednji glazbeni zapis pod imenom \xe2\x80\x9cVIS Idoli\xe2\x80\x9d pojavio se na albumu "\xc5\xa0est dana juna", \xc5\xa1to je bila i glazba iz istoimenog filma. Pjesme sa ovog albuma su \xe2\x80\x9cMala tema filma\xe2\x80\x9d, \xe2\x80\x9cOna to zna\xe2\x80\x9d, \xe2\x80\x9cSamo me gledaj i budi tu\xe2\x80\x9d, \xe2\x80\x9cZna\xc5\xa1 da ne\xc4\x87u da pobegnem\xe2\x80\x9d, \xe2\x80\x9cTema groblja\xe2\x80\x9d, \xe2\x80\x9cTema fabrike\xe2\x80\x9d, \xe2\x80\x9cJa je zovem meni da se vrati\xe2\x80\x9d, \xe2\x80\x9cLjubavi\xe2\x80\x9d, \xe2\x80\x9cLjubavna tema\xe2\x80\x9d, \xe2\x80\x9cA kada te vidim ja\xe2\x80\x9d, \xe2\x80\x9cDa je du\xc5\xbei moj dan\xe2\x80\x9d i \xe2\x80\x9cBluz\xe2\x80\x9d._NEWLINE_Nakon ovog albuma sastav je prakti\xc4\x8dno prestao postojati. Sr\xc4\x91an \xc5\xa0aper je sudjelovao na snimanju posljednjeg izdanja \xe2\x80\x9cIdola\xe2\x80\x9d, kao pjeva\xc4\x8d.\n_START_SECTION_\nKarijera poslije \xe2\x80\x9cIdola\xe2\x80\x9d\n_START_PARAGRAPH_\nPoslije raspada \xe2\x80\x9cIdola\xe2\x80\x9d 1984. godine, \xc5\xa0aper glumi Spiridona Kopicla u kultnom filmu \xe2\x80\x9cDavitelj protiv davitelja\xe2\x80\x9d i nastavlja se baviti glazbom. Napisao je pjesmu \xe2\x80\x9cBeogradski davitelj\xe2\x80\x9d, koju je izvodio sa sastavom \xe2\x80\x9cVIS Simboli\xe2\x80\x9d  ._NEWLINE_Godine 1986. s Neboj\xc5\xa1om Krsti\xc4\x87em osniva sastav \xe2\x80\x9cUnutra\xc5\xa1nja imperija\xe2\x80\x9d. Iste godine snimaju album \xe2\x80\x9cPoslednja mladost u Jugoslaviji\xe2\x80\x9d, koji je objavio Jugoton 1987. godine. U isto vrijeme, \xc5\xa0aper sklada glazbu za TV dramu \xe2\x80\x9c\xc5\xa0umanovi\xc4\x87 - komedija umetnika\xe2\x80\x9d._NEWLINE_U o\xc5\xbeujku 1991. godine pojavljuje se kao gost na koncertu sastava \xe2\x80\x9cAkcija\xe2\x80\x9d u Studentskom kulturnom centru u Beogradu gdje izvodi pjesmu \xe2\x80\x9cBeogradski Davitelj\xe2\x80\x9d iz filma \xe2\x80\x9cDavitelj protiv davitelja\xe2\x80\x9d. _NEWLINE_Godine 1995. Sr\xc4\x91an \xc5\xa0aper i Neboj\xc5\xa1a Krsti\xc4\x87 osnovali su zajedno sa Zoranom Kikijem Lesendri\xc4\x87em sastav \xe2\x80\x9cDobrovoljno peva\xc4\x8dko dru\xc5\xa1tvo\xe2\x80\x9d. Sastav je u Budimpe\xc5\xa1ti snimio uspje\xc5\xa1an album \xe2\x80\x9cNedelja na Duhove\xe2\x80\x9d. \xc5\xa0aper je na tom albumu skladatelj i tekstopisac nekih od pjesama po kojima je ovaj album poznat (\xe2\x80\x9c\xc4\x8cekaj me\xe2\x80\x9d, \xe2\x80\x9cZemlja\xe2\x80\x9d, \xe2\x80\x9cSestrice mala\xe2\x80\x9d itd.)  _NEWLINE_Godine 1996. Sr\xc4\x91an \xc5\xa0aper i Neboj\xc5\xa1a Krsti\xc4\x87 su se pojavili na debitantskom albumu sastava \xe2\x80\x9cAkcija\xe2\x80\x9d, pod nazivom \xe2\x80\x9c7 dana\xe2\x80\x9d._NEWLINE_Godine 1999. pjesme \xe2\x80\x9cRazvod 1999\xe2\x80\x9d i \xe2\x80\x9cParada\xe2\x80\x9d pojavljuju se na kompilaciji Rock \'n\' roll - "Ravno do dna\xe2\x80\x9d i druge, vi\xc5\xa1e-manje, \xc4\x8dudnovate pjesme (1980-89).\n_START_SECTION_\nMarketin\xc5\xa1ka karijera\n_START_PARAGRAPH_\nU svijet marketinga \xc5\xa0aper je u\xc5\xa1ao prije vi\xc5\xa1e od 30 godina, a prije osnivanja agencije McCann Erickson, radio je kao kreativni direktor i redatelj u agencijama SM Delo, Borba, Ogilvy & Mathera, Saatchi & Saatchi i Idols & Friends . Trenutno se nalazi na \xc4\x8delu I&F McCann Grupe, koja posluje u osam zemalja jugoisto\xc4\x8dne Europe (Srbija, Crna Gora, Makedonija, Bosna i Hercegovina, Albanija, Hrvatska, Slovenija i Bugarska) i \xc4\x8detiri zemlje Nordijske regije (Norve\xc5\xa1ka, \xc5\xa0vedska, Finska i Danska). _NEWLINE_Prema rezultatima Effie indeksa u\xc4\x8dinkovitosti, McCann Zagreb i UM Zagreb zbirno predstavljaju naju\xc4\x8dinkovitiju grupu agencija u Hrvatskoj, a McCann Zagreb je na ovogodi\xc5\xa1njim Danima komunikacija odnio najpresti\xc5\xbeniju nagradu za agenciju godine 2017._NEWLINE_2018. godine, UM Zagreb je na Effie Hrvatska sa klijentom Zagreba\xc4\x8dka pivovara osvojio Grand Prix, 2 zlata i jedno srebro. _NEWLINE_Na Golden Drum ogla\xc5\xa1iva\xc4\x8dkom festivalu, McCann Beograd osvojio je pet nagrada 2017. godine, \xc5\xa1to je zna\xc4\x8dajno doprinijelo da McCann Worldgroup postaje Network godine na festivalu._NEWLINE_\xc5\xa0aper je poznat po dugogodi\xc5\xa1njoj podr\xc5\xa1ci koju pru\xc5\xbea radu mnogobrojnih humanitarnih organizacija, kao i kulturnim institucijama i manifestacijama. Vlasnik je Galerije Novembar, prostora savremene umetnosti koji je posve\xc4\x87en afirmaciji mladih srpskih umetnika u svetu i prezentaciji onih koji su ve\xc4\x87 stekli me\xc4\x91unarodno umetni\xc4\x8dko priznanje u Srbiji.\n_START_SECTION_\nPoliti\xc4\x8dka karijera\n_START_PARAGRAPH_\nGodine 1990. Sr\xc4\x91an \xc5\xa0aper postaje \xc4\x8dlan Demokratske stranke. Iste godine po\xc4\x8dinje se baviti i politi\xc4\x8dkim marketingom i sudjeluje u kreiranju prve politi\xc4\x8dke kampanje za Demokratsku stranku pred prve vi\xc5\xa1estrana\xc4\x8dke izbore koji su se odr\xc5\xbeali u Srbiji od 1945. godine._NEWLINE_\xc5\xa0aper je bio uklju\xc4\x8den u kreiranje i vo\xc4\x91enje brojnih politi\xc4\x8dkih kampanja kao istaknuti \xc4\x8dlan izbornih timova Demokratske stranke na prethodnim izborima odr\xc5\xbeanim u Srbiji._NEWLINE_Bio je \xc4\x8dlan Predsjedni\xc5\xa1tva Demokratske stranke od 2008. do 2010. godine, kao i od rujna 2011. do studenog 2012. godine.'